section_heading: Vojna karijera
paragraph_text: Godine 1899. vraća se na službu u ministarstvo rata, gdje iduće, 1900. godine, postaje načelnikom odjela. Godine 1903. promaknut je u potpukovnika, dok je u čin pukovnika promaknut dvije godine kasnije kada preuzima i zapovjedništvo nad 20. pješačkom pukovnijom. U jesen 1907. ponovno se vraća na službu u ministarstvo rata gdje je u prosincu 1910. unaprijeđen u čin general bojnika. U svibnju 1914. promaknut je u čin podmaršala, te s tim činom dočekuje i početak Prvog svjetskog rata.